《赠江器博》
宋代·吴则礼

先生行年今七十，值杖端如孤鹤立。
江天小雨作许奇，洲渚横斜雁行湿。
先生隶法老更精，未要中郎作典刑。
笔含钟鼎小篆意，启齿要须斯与冰。
先生宿昔爱弹琴，不爱越琴爱雷琴。
摩挲龟背蛇跗纹，太和款识尤出伦。
先生真已弃百事，旧参尧典腕典字。
端有江湖著老儒，笑大耳儿长结眊。
学书初不论永和，书到石鼓才不磨。
不见吏部石鼓歌，住载安得类骆驼。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。